# Møtereferat

|  |  |
| --- | --- |
| **Til:** | Medlemmer av driftsstyret ved Bolteløkka skole |
| **Fra:** | Ronny Sollien Engebråten |
| **Møtegruppe:** | Driftsstyret |
| **Møtested:** | Bolteløkka skole. Rektors kontor. |
| **Telefon:** | 23466450 |
| **Tilstede:** | Anne Stenseth, Øystein Gylvik, Katinka Stephenson, Vegard Tokheim, Vegard Wennesland, Ingrid R. Fjellberg og Ronny Sollien Engebråten |
| **Fravær:** | Per Maxe |

**REFERAT FRA DIGITALT MØTE I DRIFTSSTYRET, BOLTELØKKA SKOLE.**

**Onsdag 16.09.20, kl. 17.00**

**Saker.**

23/20 Godkjenning av

* innkalling
* referat fra møtet 15.06.20

24/20 Økonomioppfølging. 2. tertialrapport

* rektor redegjorde for 2.tertialrapporten. Rektor har hatt møte med UDE sin økonomiavdeling og personen som er skolens samarbeidspartner med tanke på økonomiske saker.
* Konklusjonene er at skolen går per i dag mot et merforbruk på ca. 400 000 kr. Dette skyldes at skolen ikke vil få inntekter på utlån/utleie av skolen.
* Skolen vil søke om å få dekket ekstra utgifter som har vært under koronatiden, men det er usikkert hvor mye skolen vil få dekket.
* Det ryktes at skolene i Oslo i 2021 vil få mindre penger tildelt i rammebrevet enn i 2020. Dette avklares i begynnelsen av desember.
* Skolen kan prøve å redusere kjøp av varer og tjenester, og redusere vikarbruken på de trinnene som har flest ressurser, for å styre mot balanse.

25/20 Pedagogiske orienteringer v/rektor

* Status for Strategisk plan 🡪 rektor orienterte om status at skolen er på god vei og følger planen, men på enkelte punkter får man ikke gjennomført alle tiltak p.g.a. pandemien.
* Oppstart med ny læreplan LK20 🡪 foresatte sier at de er imponert. De opplever at lærerne har satt seg godt inn i planen. De ansatte opplever at de har kommet godt i gang, men at pandemien gir noen utfordringer som gjør at undervisningen ikke blir helt optimal.

26/20 Skolens hverdag under gult smittevernberedskap

* Utfordring å jobbe etter "trafikklysmodellen" men skolen opplever at de lykkes godt.
* Lærerne opplever at der er mye fravær for enkelt elever. Kan være vanskelig for enkelte elever å få med seg alt fagstoffet. Samtidig er det fint at det er mange elever som er hjemme når de har symptomer. Det viser at smittevern tas på alvor.
* Mindre konflikter mellom elevene i friminutt.
* Mye inspeksjon for lærerne
* Foresatte forteller at de tar pandemien alvorlig. Foresatte kjenner på at både barna og dem selv ikke kan være sosiale på samme måte som tidligere. Dette svekker skolemiljøet til en viss grad.
* Alle møtedeltakerne er enige om at pandemien er med på å svekke det sosiale felleskapet på skolen ved at det blir svært få treffpunkter mellom ansatte, foresatte og elever.

27/20 Eventuelt

* Nytt møte onsdag 25.11.20

Ronny S. Engebråten, rektor